Document ID: /fineweb-2-swissfilter-quality_10-filterrobots/filtered/02683.jsonl.gz/31

Spectacol de teatru, colinde românești, o porție de sarmale și multe alte mici surprize de Ziua României în Lucerna
Spectacol de teatru, colinde românești, o porție de sarmale și multe alte mici surprize de Ziua României în Lucerna
În acest an, Ziua națională a României unește în Lucerna trei organizatori, într-un singur program și o singură locație:
Theater Pavillon Luzern, Spelteriniweg 6, 6005 Luzern în data de 7 decembrie 2014
Program și preț:
17.00 – 18.00 Concert coral de colinde tradiționale.
Parohia "Sfântul Nicolae" din Zürich, împreună cu parohia "Nașterea Maicii Domnului" din Lucerna, vă invită la concertul corului "Ciprian Porumbescu" din Suceava, dirijor: preotul Lucian Pablan Popescu.
Pentru concert se va face colectă.
18.00 – 18.30 Apero oferit gratis de Andreea Pântece celor prezenți la eveniment
18.30 – 20.00 Tânăra actriță Andreea Pântece prezintă în premieră monodrama „Amalia respiră adânc.”
Despre spectacol:
"Amalia respiră adânc este o piesă împlinită, atât în ce priveşte literaritatea ei, cât şi ca tip de teatralitate pe care îl propune. Au demonstrat-o cu asupra de măsură ocaziile publice în care a fost prezentată: spectacolul-lectură de la Teatrul Odeon, din luna ianuarie 2005, cu Dorina Lazăr în rolul Amaliei; spectacolul radiofonic realizat de Radio Târgu Mureş, cu Monica Ristea-Horga, în regia lui Gavril Cadariu sau lectura din iunie 2005 de la Centrul Cultural Român de la Viena” declara într-un interviu autoarea textului, Alina Nelega.
Preț bilet 15.00 CHF
20.00 – 24.00 AREI-Lucerna vă încălzește seara cu un vin fiert cu scorțisoară și o gustare românească, cu muzică, dans și voie bună.
Porție de sarmale (trei bucăți) cu smântână și pâine, sucuri și apă minerală la discreție (beți cât doriți) o cafea și un pahar de 2 dcl vin fiert:
Preț 10.00 CHF. Berea și vinul din România se vor plăti separat.
Veniți să serbăm împreună Ziua națională a României într-o atmosferă caldă la un preț accesibil tuturor, 25 CHF.
Toate biletele vândute vor participa la tombola organizata de Andreea Pântece.
Mulțumim celor două Parohii ortodoxe române care au dat curs acestui program acceptând ca evenimentele anuțate inițial separat să aibă loc în aceași locație astfel ca oamenii care ar dori să participe la ambele evenimente să nu fie nevoiți să aleagă.
Vă rugăm să vă anunțați prezența la eveniment până la data de 2 decembrie pe formularul de contact sau la numărul de telefon: 076 34 22 101
Vă așteptăm cu drag!
Giorgia Seeholzer & Andreea Pântece, Lucerna